รัฐบาลไทย-ข่าวทำเนียบรัฐบาล-รมช.มท.ลงพื้นที่จังหวัดอ่างทอง เยี่ยมชมโครงการพัฒนาพื้นที่แก้มลิงหนองเจ็ดเส้นตามแนวพระราชดำริ  พร้อมเป็นประธานเปิดงาน “อุทยานสวรรค์ อ่างทอง หนองเจ็ดเส้น” แหล่งท่องเที่ยวเชิงอารยธรร
วันศุกร์ที่ 15 กันยายน 2560
รมช.มท.ลงพื้นที่จังหวัดอ่างทอง เยี่ยมชมโครงการพัฒนาพื้นที่แก้มลิงหนองเจ็ดเส้นตามแนวพระราชดําริ  พร้อมเป็นประธานเปิดงาน “อุทยานสวรรค์ อ่างทอง หนองเจ็ดเส้น” แหล่งท่องเที่ยวเชิงอารยธรร
รมช.มท.ลงพื้นที่จังหวัดอ่างทอง เยี่ยมชมโครงการพัฒนาพื้นที่แก้มลิงหนองเจ็ดเส้นตามแนวพระราชดําริ พร้อมเป็นประธานเปิดงาน “อุทยานสวรรค์ อ่างทอง หนองเจ็ดเส้น” แหล่งท่องเที่ยวเชิงอารยธรรม
วันนี้ (14 ก.ย. 60) นายสุธี มากบุญ รัฐมนตรีช่วยว่าการกระทรวงมหาดไทยพร้อมคณะได้เดินทางลงพื้นที่จังหวัดอ่างทอง เพื่อเยี่ยมชมโครงการพัฒนาพื้นที่แก้มลิงหนองเจ็ดเส้น อันเนื่องมาจากพระราชดําริ พร้อมเป็นประธานในพิธีเปิดงาน“อุทยานสวรรค์ อ่างทอง หนองเจ็ดเส้น”แหล่งท่องเที่ยวเชิงอารยธรรม โดยมี นายวีร์รวุทธ์ปุตระเศรณี ผู้ว่าราชการจังหวัดอ่างทอง หัวหน้าส่วนราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน และประชาชนในพื้นที่ ให้การต้อนรับ
เวลา17.45น. รัฐมนตรีช่วยว่าการกระทรวงมหาดไทยและคณะเดินทางถึงพื้นที่โครงการพัฒนาพื้นที่แก้มลิงหนองเจ็ดเส้น อันเนื่องมาจากพระราชดําริ เพื่อรับฟังการบรรยายสรุปผลการดําเนินงานของโครงการ ซึ่งพื้นที่บริเวณหนองเจ็ดเส้นเดิมเป็นแหล่งน้ําขนาดเล็กอยู่ในเขตอําเภอป่าโมก และอําเภอเมืองอ่างทอง มักประสบปัญหาน้ําท่วมซ้ําซากในฤดูน้ําหลาก แต่ในฤดูแล้งขาดแคลนน้ําทําการเกษตร จังหวัดอ่างทอง จึงได้ร่วมกับกรมชลประทาน พัฒนาพื้นที่แก้มลิงหนองเจ็ดเส้น โดยการขุดลอกบ่อ จํานวน 2 บ่อ มีพื้นที่รวม 262 ไร่ รวมทั้งได้เสนอโครงการพัฒนาพื้นที่แก้มลิงหนองเจ็ดเส้นไปยังมูลนิธิชัยพัฒนา ต่อมา สมเด็จพระเทพรัตนราชสุดาฯสยามบรมราชกุมารี ทรงพระกรุณาโปรดเกล้าฯ พระราชทานให้ดําเนินโครงการ เมื่อวันที่ 16 มกราคม 2550 โดยดําเนินการขุดลอกแหล่งกักเก็บน้ําบ่อที่ 3 พื้นที่ 99 ไร่ ใช้งบประมาณ 14 ล้านบาท สามารถเก็บกักน้ํา รวม 3 บ่อ ได้ 1.4 ล้าน ลบ.ม. และส่งน้ําให้เกษตรกรได้กว่า 2,000 ไร่ และในปี 2555 จังหวัดได้พัฒนาพื้นที่ให้เป็นแหล่งท่องเที่ยวเชิงเกษตร โดยจัดทําเป็นสวนมหัศจรรย์แห่งจินตนาการ : 4 โซน ได้แก่ โดมจัดแสดงพันธุ์พืชเขตร้อน สวนสมุนไพรพื้นบ้านและไม้พุ่มเตี้ย,สวนบัวนานาชาติ และการจัดแสดงอุโมงค์ผัก โดยสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดําเนิน ทรงเปิด โครงการอุทยานสวรรค์ 115 ปี อ่างทองหนองเจ็ดเส้น เฉลิมพระเกียรติ 84 พรรษา พระบาทสมเด็จ
พระปรมินทรมหาภูมิพลอดุลยเดช (ร.9) เมื่อวันที่ 2 พฤศจิกายน 2555 ต่อมาจังหวัดบูรณาการทุกภาคส่วนตามแนวทางประชารัฐ ร่วมกันปรับปรุงและฟื้นฟูพื้นที่แก้มลิงหนองเจ็ดเส้น เพื่อให้เป็นสวนสาธารณะ เพื่อเป็นสถานที่พักผ่อนหย่อนใจ ออกกําลังกาย และเป็นสถานที่ท่องเที่ยวและเป็นแหล่งเรียนรู้และศึกษาธรรมชาติของประชาชน โดยมีองค์การบริหารส่วนจังหวัดอ่างทอง รับผิดชอบดูแลพื้นที่ดังกล่าว
โอกาสนี้รัฐมนตรีช่วยว่าการกระทรวงมหาดไทยได้กล่าวชื่นชมชาวจังหวัดอ่างทอง และผู้มีส่วนเกี่ยวข้องทุกท่าน ภายใต้การนําของผู้ว่าราชการจังหวัดอ่างทอง ที่ได้บูรณาการทุกภาคส่วนตามแนวทางประชารัฐ ร่วมมือร่วมใจปรับปรุงโครงการพัฒนาพื้นที่แก้มลิงหนองเจ็ดเส้นตามแนวพระราชดําริ ให้เป็นอุทยานสวรรค์อ่างทองหนองเจ็ดเส้นที่สวยงาม รวมทั้งได้ร่วมกันปรับปรุงภูมิทัศน์ ซึ่งจากความร่วมแรงร่วมใจกันทําให้ทุกคนต่างรู้สึกถึงการเป็นเจ้าของร่วมกัน และเกิดความรู้สึกหวงแหน รวมทั้งจะได้ร่วมกันดูแลรักษาอุทยานสวรรค์แห่งนี้ให้เกิดความสวยงามยั่งยืนตลอดไป
จากนั้นเวลา 18.50 น.รัฐมนตรีช่วยว่าการกระทรวงมหาดไทย จะเดินทางไปเป็นประธานเปิดงาน “อุทยานสวรรค์อ่างทองหนองเจ็ดเส้น”ที่จัดขึ้นภายในบริเวณโครงการพัฒนาพื้นที่แก้มลิงหนองเจ็ดเส้น อันเนื่องมาจากพระราชดําริ ของในหลวงรัชกาลที่ 9 ทั้งนี้เพื่อเป็นการแสดงออกถึงความจงรักภักดี และเป็นการเทิดพระเกียรติที่พระองค์ท่านได้พระราชทานโครงการพระราชดํารินี้แก่ชาวจังหวัดอ่างทองและได้ช่วยแก้ปัญหาในฤดูน้ําหลาก สามารถใช้กักเก็บน้ําเพื่อใช้ในการเกษตร การประมง ตลอดจนได้พัฒนาเป็นแหล่งท่องเที่ยวที่มีชื่อเสียงของจังหวัดอ่างทองจวบจนปัจจุบันนี้
สําหรับการจัดงาน“อุทยานสวรรค์อ่างทองหนองเจ็ดเส้น”ของจังหวัดอ่างทอง ถือเป็นอีกหนึ่งกิจกรรมสําคัญของกลุ่มจังหวัดภาคกลางตอนบน 2 ที่จัดขึ้นเพื่อส่งเสริมการท่องเที่ยวเชิงอารยธรรม และวิถีชีวิตลุ่มน้ําเจ้าพระยาป่าสัก ซึ่งการจัดงานมีขึ้นในระหว่างวันที่ 14-17 กันยายน 2560 ตั้งแต่เวลา 09.00 -20.30 น. และในพิธีเปิดงานวันนี้ (14 ก.ย.) เวลา19.09 น. รัฐมนตรีช่วยว่าการกระทรวงมหาดไทยจะเป็นประธานในพิธีนําจุดเทียนถวายอาลัยพระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อแสดงออกถึงความจงรักและความภักดีถวายแด่พระผู้ทรงสถิตในดวงใจของปวงชนชาวไทยทุกคน ซึ่งในปีนี้จังหวัดได้จัดกิจกรรมที่น่าสนใจ อาทิ การแข่งเรือ,การจัดแสดงและจําหน่ายสินค้าOTOP,ตลาดย้อนยุค,ดนตรีในสวน,การประกวดออกกําลังกายแอโรบิค,ฮูล่าฮูป,รําวงย้อนยุค และการแสดงศิลปวัฒนธรรมไทย รวมทั้งกิจกรรมปั่นกินลมชมวิวอุทยานสวรรค์ฯ เป็นต้น รวมทั้งในปีนี้ยังจัดให้มีกิจกรรมมอบต้นดาวเรืองให้แก่ผู้ที่เข้าร่วมงาน จํานวน 9,999 ต้น อีกด้วย.
ครั้งที่130/2560